钦定古今图书集成/方舆汇编/职方典/第1252卷 > 《祭南岳文》廖道南
## 钦定古今图书集成/方舆汇编/职方典/第1252卷 > 《祭南岳文》廖道南

维神秉炎德之精，奠离明之位。粤九头以前，为祝诵
氏，荷天鸿宝者七十二君；迨三皇以后，为祝融氏，翊
立瑶枢者百千万岁。含灵履哲，岂非司火正之权；宰
化成功，实乃握乾符之箓。厥庸茂矣，自古为然。上躔
翼轸，天柱高而岝崿盘；下镇潇湘，地维固而岣嵝列具官祗承天王之命，用展藩国之封。螭节南旋，聊致
匍匐之敬；凫舟北上，再申蕰藻之忱。韩昌黎之“开云”，
预期来日；朱紫阳之“霁雪，拟度兹宵。”今古同心，幽明
一理。维神有知，尚其鉴止。